Document ID: /fineweb-2-swissfilter-quality_10-filterrobots/filtered/02038.jsonl.gz/3345

L’Uffizi federal da sanadad na fa betg transparent quant bler ch’el ha pajà per vaccins durant la pandemia da corona. Quai rapporta il «SonntagsBlick». Il BAG haja numnadamain empermess discreziun a stadis partenaris sco la Frantscha e la Svezia.
Adrian Lobsinger, l’incumbensà federal per la protecziun da datas haja crititgà quai e pretendì dal BAG da publitgar ils custs d’acquisiziun. Quai haja l’uffizi refusà.
La gasetta da la dumengia stima ch’ils vaccins hajan custà il pajataglia dapli ch’ina milliarda francs.
Or da l'archiv